ANTIDOPINGOVÁ AGENTÚRA 
SLOVENSKEJ REPUBLIKY 

SPRÁVA ZO ZAHRANIČNEJ PRACOVNEJ CESTY 

1. ÚČASTNÍCI ZPC
 
Meno: 			Miroslav
Priezvisko: 		Chlipala		         		Titul: 	JUDr. Ing. PhD.
Funkcia: 		predseda právnej komisie
Znalosť jazykov: 	anglicky 
Názov organizácie: 	Antidopingová agentúra SR 
Adresa: 		Hanulova 5/C, 841 01 Bratislava 

2. ZAHRANIČNÁ PRACOVNÁ CESTA 
 
Štát: 		Poľsko
Mesto: 	Varšava
Termín: 	25.02 – 28.02.2018
Prijímajúca organizácia : 
 		Council of Europe, Sport Convention Division
 		Ministry of Sport and Turism of the Republic of Poland
Adresa: 	ul. Senatorska 14, 00-082 Warsaw, Poland
Účel cesty:	the Advisory Group of Legal Issues (T-DO LI) of the Monitoring Group of the AntiDoping Convention
 	the Extraordinary 41st Meeting of the Ad Hoc European Committee for the World Anti-doping Agency (CAHAMA)
Spôsob financovania: ZPC bola financovaná z rozpočtu ADA SR 

3. PRACOVNÝ PROGRAM

Dátum / čas: 26.02.2018  the Advisory Group of Legal Issues (T-DO LI) of the Monitoring Group of the AntiDoping Convention
Miesto konania: Ministry of Sport and Turism of the Republic of Poland
Adresa: 	ul. Senatorska 14, 00-082 Warsaw, Poland

Účastníci:
- právnici národných antidopingových organizácií, právnici medzinárodných športových federácií, zástupcovia WADA

Dátum / čas: 27.02.2018  the Extraordinary 41st Meeting of the Ad Hoc European Committee for the World Anti-doping Agency (CAHAMA)
Miesto konania: National Stadium (PGE Stadion Narodowy)
Adresa: 	Warsaw, Poland

Účastníci:
- poverení zástupcovia národných antidopingových organizácií a poverení zástupcovia zodpovedných národných ministerstiev

4. PREDMET A PRIEBEH

(1) Seminár právnej skupiny otvoril jej predseda Graham Arthur. Predmetom seminára bolo zaujať úvodné stanovisko k návrhu nového Svetového  antidopingového kódexu, ktorý predstavila WADA. Nový kódex by mal nadobudnúť účinnosť v roku 2021 (rešpektujúc zásadu pravidelných 6 ročných cyklov obnovovania a revízie kódexu).

Zásadná otázka, ktorá bola predmetom diskusie bola špecifikácia ustanovení aktuálne platného kódexu zo strany WADY, ktoré podľa názoru WADY je potrebné preskúmať a zmeniť. Prítomní právnici sa zhodli na tom, že navrhovaný rozsah zo strany WADA je nedostatočný, ba priam existujú ďalšie ustanovenia neidentifikované WADOU, ktoré si vyžadujú revíziu. Predmetom diskusie boli skúsenosti a problémy pri aplikácii aktuálneho kódexu a návrhy na hľadanie spoločných návrhov riešení pre zlepšenie právnej podstaty, vymožiteľnosti a zrozumiteľnosti nového kódexu.

(2) CAHAMA stretnutie otvoril poľský minister športu a turizmu. Celé zasadnutie viedol Sergej Khrychikov ako zástupca Rady Európy a zástupca poľského ministerstva športu a turizmu. Predmetom zasadnutia bola rozprava a diskusia k návrhu dlhodobého rozpočtu WADA, resp. diskusia k požiadavke WADA o navýšenie rozpočtu na najbližšie 4 roky o 15%. Počas celého zasadania zazneli viaceré názory, ktoré kritizovali požadovanú výšku navýšenia rozpočtu WADA a nejasnosť prioritných cieľov WADA na najbližšie obdobie. Viacerí národní zástupcovia poukazovali na fakt, že zvýšenie platieb do rozpočtu WADA znamená zodpovedajúce zníženie zdrojov pre národný program boja proti dopingu. Výsledkom zasadnutia bol návrh spoločného stanoviska. Návrh spoločného stanoviska zasielala Rada Európy v písomnou vyhotovení povereným zástupcom dňa 28.02.2018 so žiadosťou o zaujatie stanoviska do 06.03.2018. Písomné vyhotovenie som postúpil riaditeľke SADA so žiadosťou o zaslanie zodpovedným pracovníkom ministerstva školstva, výskumu a športu SR. 

5. PRÍNOS
 
Pracovná cesta bola naplánovaná s cieľom oboznámiť sa so skúsenosťami a postojmi iných právnikov pôsobiacich v oblasti boja proti dopingu v športe. Hľadať akceptovateľné návrhy úprav kódexu a súvisiacich predpisov s cieľom prispieť k vylepšeniu pripravovaného kódexu.

Cieľom zasadnutia CAHAMA bolo prediskutovať stanoviská členských štátov Dohovoru RE o boji proti dopingu v športe k návrhu rozpočtu WADA, resp. k jeho zvýšeniu. Prínosom zasadnutia bolo spoznanie a identifikovanie názorov aj s ich odôvodnením a zaujatie spoločného stanoviska RE smerom k WADE.

6. ODPORÚČANÉ ZÁVERY 

Je jednoznačne dôležité aktívne sledovať prípravu nového kódexu, prispievať s našimi skúsenosťami a problémami, ktoré aktuálne vznikajú v súvislosti s aplikáciou platného kódexu, pripraviť sa na zmeny plánované a predpokladané v novom kódexe 2021.

Pre účely CAHAMY je potrebné zaujať stanovisko k spoločnému postoju RE a členských krajín k návrhu rozpočtu WADA.
 
7. ZOZNAM OBDRŽANEJ DOKUMENTÁCIE 
 
Discusion paper pre T-D LI
Sada dokumentov k zasadnutiu CAHAMA
Draft Mandate for the European representative in the WADA Executive Committee (zaslaný následne emailom)

8.SPÔSOB ZVEREJNENIA SPRÁVY 
 
Správa je zverejnená na webových stránkach www.antidoping.sk a www.minedu.sk.

Súhlasím so zverejnením správy na internete a publikovaním na webovej stránke Antidopingovej agentúry SR a na stránke Ministerstva školstva, vedy, výskumu a športu SR.

Bratislava, 02.03.2018

Vypracoval: JUDr. Ing. Miroslav Chlipala, PhD.

Schválil: Mgr. Žaneta CSÁDEROVÁ, PhD.